**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 28.07.2018, ora 08.00 – 29.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 29.07.2018, ora 7.00**

**RÂURI**

**Este în vigoare avertizarea hidrologică nr. 52, astfel:**

**-COD GALBEN** până pe data de **30.07.2018, la ora 24:00** - **depășiri ale COTELOR DE ATENŢIE** pe râurile din bazinele hidrografice: Tisa – sector intrarea ȋn ţară, Vişeu, Iza Someşul Mare - bazin superior şi afluenţii din bazinele mijlociu şi inferior, Crișul Alb – bazin superior și afluenții din bazinele mijlociu și inferior, Arieș – bazin superior și afluenții din bazinele mijlociu și inferior, Mureş – afluenţii mici aferenţi sectorului aval confluenţă Arieş - amonte confluență Tȃrnave, Mureş – afluenţii aferenţi sectorului aval confluenţă Târnave Mureș – bazin superior amonte S.H. Glodeni, Târnava Mică – bazin superior şi afluenţii din bazinele mijlociu și inferior, Târnava Mare – bazin superior şi afluenţii din bazinele mijlociu și inferior, Bega – bazin superior şi afluenţii din bazinul mijlociu, Timiş – bazin superior amonte S.H. Lugoj, Pogăniș – bazin superior, Bȃrzava, Jiu – bazin superior și afluenţii din bazinul mijlociu, Olt – bazin superior amonte S.H. Sfȃntu Gheorghe, Olt – afluenţii aferenţi sectorului aval S.H. Sfȃntu Gheorghe – amonte Ac. Drӑgӑşani, Olteţ – bazin superior şi afluenţii din bazinul mijlociu, Vedea – bazin superior şi afluenţii din bazinele mijlociu şi inferior, Argeș – bazin superior și afluenții din bazinele mijlociu și inferior, Ialomiţa – bazin superior şi afluenţii din bazinele mijlociu şi inferior, Buzău – bazin superior şi afluenţii din bazinul mijlociu, Suceava, Moldova, Bistriţa, Trotuş, Putna, Rȃmnicu Sărat, Bârlad, Siret – sector aval intrarea ȋn ţară, Siret - afluenţii mici aferenţi sectorului aval confluenţă Suceava, Jijia, Prut - sector amonte Ac. Stânca Costeşti, Prut – afluenţii aferenţi sectorului aval S. H. Drânceni, râurile mici din Dobrogea *(judeţele:**ALBA, ARAD, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA şi VRANCEA)*.

**-COD PORTOCALIU** până pe data de **30.07.2018, la ora 12:00 - depășiri ale COTELOR DE INUNDAŢIE**pe râurile din bazinele hidrografice: Suceava, Moldova, Bistriţa - bazin superior şi afluenţii din bazinele mijlociu şi inferior, Bârlad – bazin superior şi afluenţii din bazinele mijlociu şi inferior, Siret – afluenţii mici aferenţi sectorului aval confluenţă Suceava, Siret – sector amonte acumularea Bucecea, Jijia - bazin superior şi afluenţii din bazinele mijlociu şi inferior, Prut – afluenţii aferenţi sectorului aval S. H. Drânceni; Prut - sector amonte Ac. Stânca Costeşti, Trotuş – bazin superior şi afluenţii din bazinele mijlociu și inferior, Putna – bazin superior şi afluenţii din bazinele mijlociu şi inferior *(judeţele: BACĂU, BOTOŞANI, COVASNA, GALAŢI, HARGHITA, IAŞI, NEAMŢ, SUCEAVA, VASLUI şi VRANCEA)*.

**Debitele au fost** **în creştere** ca urmare a precipitaţiilor căzute în interval şi propagării pe râurile din bazinele hidrografice: Crasna, Barcău, Crişul Alb, Târnave, pe cursurile superioare ale Crişului Repede, Crişului Negru, Mureşului, Bistriţei, pe cursurile inferioare ale Mureşului, Jiului, Argeşului, Ialomiţei, Putnei, Râmnicului Sărat, Buzăului, Siretului, Jijiei, Bârladului şi pe râurile din Dobrogea.

Pe celelalte râuri debitele au fost în scădere, exceptând râurile din bazinele hidrografice: Bega, Timiş, Bârzava, Moraviţa, Caraş şi Nera, unde au fost relativ staţionare.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Iza, Tur, Someș, Crasna, Barcău, Moraviţa, Cerna şi Bârlad, unde se situeză sub normalele lunare cu valori cuprinse între 30-90% din acestea.

**Se situează peste** **COTELE DE ATENŢIE** râurile la următoarele staţii hidrometrice: Buhai – Pădureni (250)-jud. BT şi Tecucel – Tecuci (360+16)-jud. GL.

În interval s-au situat peste **COTELE DE ATENȚIE** râurile la următoarele stații hidrometrice: Sărşig – Fântânelor (275+29)-jud. BH şi Orăștie – Grădiștea de Munte (65+3)–jud. HD.

În interval au fost emise două atenţionări şi trei avertizări hidrologice pentru fenomene imediate.

**Debitele vor fi în scădere**, exceptând cursul superior al Mureşului şi cursurile inferioare ale: Crasnei, Barcăului, Crişurilor, Mureşului, Târnavelor, Siretului, unde vor fi în creştere prin propagare.

Pe râurile din bazinele hidrografice: Bega, Timiş, Bârzava, Moraviţa, Caraş, Nera şi Cerna debitele vor fi relativ staţionare.

Sunt posibile scurgeri pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite cu depăşiri ale **COTELOR DE APĂRARE** pe unele râuri din zonele de deal şi de munte.

**DUNĂRE**

**Debitul la intrarea în ţară** (secţiunea Baziaş) în intervalul 28-29.07.2018 **a fost în creştere, având valoarea de 3900 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în în scădere la Gruia şi în creştere pe sectorul Calafat – Tulcea.

**Debitul la intrarea în ţară** (secţiunea Baziaş) **va fi** **staţionar (3900 m3/s).**

În aval de Porţile de Fier debitele vor fi în scădere pe sectorul Gruia – Calafat şi în creștere pe sectorul Bechet – Tulcea.

**2.** **Situaţia meteorologică în intervalul 28.07.2018, ora 08.00 –29.07.2018, ora 06.00**

**Administraţia Naţională de Meteorologie (A.N.M.) a emis în data de 28.07.2018, la ora 11.30, atenţionarea meteorologică nr. 53 - COD GALBEN, valabilă în intervalul 28.07.2018, orele 11:30 – 21:00, vizând instabilitate atmosferică accentuată și precipitații importante cantitativ în toate zonele de munte, precum și în sudul și estul Transilvaniei, manifestată prin averse ce vor avea și caracter torențial, frecvente descărcări electrice, intensificări ale vântului și izolat grindină. Cantitățile de apă vor depăși 20...25 l/mp și pe arii restrânse 50…70 l/mp. Astfel de fenomene se vor semnala și în restul țării, dar pe arii mai restrânse.**

Această atenţionare meteorologicăa fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MEHEDINŢI, MUREŞ, NEAMŢ, PRAHOVA, SĂLAJ, SIBIU, SUCEAVA, TIMIŞ, VÂLCEA şi VRANCEA**(25 de prefecturi) - COD GALBEN.*

**În ţară,** vremea a fost în general instabilă, cu înnorări temporar accentuate. S-au semnalat averse, descărcări electrice și intensificări de scurtă durată ale vântului în Crișana, Maramureș, Transilvania, Dobrogea, cea mai mare parte a Munteniei și Moldovei și pe arii mai restrânse în Banat și Oltenia. În intervale scurte de timp sau prin acumulare, cantitățile de apă au fost însemnate, de până la 71 l/mp la Teliu (jud. Brașov). Punctiform în județul Botoșani s-au consemnat căderi de grindină. Temperaturile maxime s-au încadrat între 24 de grade la Dumbrăvița de Codru și 31 de grade la Satu Mare, Calafat, Focșani, Ploiești, Urziceni, București-Afumați, București-Filaret, Adjud, Giurgiu, Bechet și Buzău. La ora 06 se înregistrau 15 grade la Câmpulung Muscel și 23 de grade la Gura Portiței. Îndeosebi ieri dimineață, pe spații mici, a fost ceață în centrul și sud-estul teritoriului. *Indicele temperatură-umezeală (ITU) a depășit pragul critic de 80 de unități al disconfortului termic local în Muntenia și izolat în sudul Olteniei și vestul Dobrogei.*

**Observație:** *începând de ieri, de la ora 06, au fost în vigoare* ***43 de mesaje*** *privind fenomene meteorologice periculoase imediate,* ***3 avertizări cod portocaliu*** *(câte 1 emisă de către SRPV Timișoara, SRPV Cluj și respectiv SRPV Sibiu),* ***39 de atenționări cod galben*** *- 14 emise de către SRPV Bacău, 8 de către SRPV Cluj, câte 4 de către SRPV Constanța și CNPM pentru Muntenia, câte 3 emise de către SRPV Craiova, SRPV Sibiu și respectiv SRPV Timișoara, precum și 1 mesaj de informare emis de către CNPM București pentru București.*

**La Bucureşti,** temperatura maximă a crescut ușor față de intervalul precedent și a devenit normală pentru această dată, astfel înregistrându-se 30 de grade la Băneasa și 31 de grade la Afumați și Filaret. Cerul a fost variabil, cu înnorări accentuate în orele serii, când au fost averse, descărcări electrice și intensificări de scurtă durată ale vântului. La ora 06 se înregistrau 19 grade la Băneasa, 20 de grade la Afumați și 21 de grade la Filaret.

**3. Prognoza meteorologică în intervalul 29.07.2018, ora 08.00 –30.07.2018, ora 08.00**

**În ţară,** vremea va fi în general instabilă. Cerul va avea înnorări temporar accentuate, mai ales după-amiaza și seara, când se vor semnala averse însoțite de descărcări electrice și intensificări de scurtă durată ale vântului în cea mai mare parte a țării și cu precădere în zonele montane și submontane. Local cantitățile de apă vor depăși 25...30 l/mp și vor fi posibile căderi de grindină. Temperaturile maxime vor fi cuprinse între 24 de grade în estul Transilvaniei și nordul Moldovei și 33 de grade în Crișana și sudul Olteniei, iar cele minime se vor situa între 14 și 23 de grade.

**La Bucureşti,** cerul va avea înnorări temporar accentuate îndeosebi după-amiază și seara, când vor fi condiții pentru averse, descărcări electrice și intensificări de scurtă durată ale vântului. Temperatura maximă se va situa în jurul valorii de 29 de grade, iar cea minimă va fi de 19...20 de grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**